wickkiey/tamil-wikipedia-chunked huggingface dataset:
# பல்ராம் நாயக்

## தொழில்

பல்ராம் நாயக் ஒரு காவல்துறையில் காவலராகப் பணியிலிருந்தார், பின்னர் 2009 ஆம் ஆண்டில் அரசியலுக்கு வருவதற்கு முன்பு வீட்டு மனை விற்றல் வாங்கல் தொழிலில் இருந்தார்.  
இவர் 2009 ஆம் ஆண்டில் 15 வது மக்களவைக்கு தேர்ந்தெடுக்கப்பட்டார், மேலும் அவர் ஆந்திரப் பிரதேச மாநிலத்தில் உள்ள மஹபூபாபாத் நாடாளுமன்றத் தொகுதியிலிருந்து தேர்ந்தெடுக்கப்பட்டார். இவர் தொழிலாளர் குழுவில் உறுப்பினராக இருந்தார்.  
2012 அக்டோபரில் மன்மோகன் சிங் அமைச்சரவையில் இணை அமைச்சராகப் பதவியேற்றார். இப்போது அவர் முன்னாள் நாடாளுமன்ற உறுப்பினராவார்.
# பல்ராம் நாயக்

## தொழில்

### சமூக மற்றும் கலாச்சார நடவடிக்கைகள்

ஆந்திரப் பிரதேச மாநிலத்தில் பழங்குடியின மக்களின் மேம்பாடு மற்றும் நலனுக்கான சமூகப் பணிகளில் பல்ராம் ஈடுபட்டுள்ளார் மற்றும் முதியோர்கள் மற்றும் நோய்வாய்ப்பட்ட நபர்களுக்கு தங்குமிடம் வழங்க முதியோர் இல்லங்களை நடத்தி வருகிறார்.
# பல்ராம் நாயக்

## தனிப்பட்ட வாழ்க்கை

பல்ராம் நாயக்கிற்கு திருப்பதம்மா என்ற மனைவியும் இரண்டு மகன்களும் உள்ளனர்.
# சுந்தா பூங்குயில்

**சுந்தா பூங்குயில்** (*Sunda thrush*)(*சூத்தெரா ஆண்ட்ரோமெடே*) என்பது அமெரிக்கப் பாடும் பறவை குடும்பத்தில் உள்ள ஒரு பறவை சிற்றினம் ஆகும். இது இந்தோனேசியா, மலேசியா மற்றும் பிலிப்பீன்சு ஆகிய நாடுகளில் காணப்படுகிறது.  
சுந்தா பூங்குயிலின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .
# சீ. க. வடிவேலு

**சீ. க. வடிவேலு** (*C. G. Viswanathan*)(பிறப்பு 1926) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டம் தொட்டியத்தைச் சார்ந்தவர். காட்டுப்புத்தூர் உயர்நிலைப் பள்ளியில் கல்வி பயின்றுள்ளார். வடிவேலு திராவிட முன்னேற்றக் கழக உறுப்பினர் ஆவார். 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராகத் தொட்டியம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# சீ. க. வடிவேலு

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1967 | தொட்டியம் | திமுக | 39,701 | 51.11 |  |
| 1971 | தொட்டியம் | திமுக | 39,821 | 49.68 | } |
# விக்கிப்பீடியா:விக்கித்திட்டம் திரைப்படம்/உதவி

--Yousufdeen (பேச்சு) 12:05, 5 சூலை 2022 (UTC) https://ta.wikipedia.org/s/2f9a இந்த கட்டுரை விக்கியின் நடையில் இல்லை. இதனை திருத்தம் செய்யலாமா?. இது விக்கித் திட்டம் திரைப்படம் அடிப்படையில் உருவாக்கப்பட்டுள்ளது. ஆனால் இதில் பல பத்திகள் சொந்த/பேட்டி நடையில் உள்ளது.  
:தாராளமாகத் திருத்துங்கள். குறிப்பாக திரைத்துறைப் பகுதி. நன்றி.--Kanags <sup>\உரையாடுக</sup> 12:16, 5 சூலை 2022 (UTC)
# நியோடிமியம் மாலிப்டேட்டு

**நியோடிமியம் மாலிப்டேட்டு** (*Neodymium molybdate*) என்பது Nd<sub>2</sub>(MoO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். நியோடிமியம் மாலிப்டேட்டு உயர் வெப்பநிலையில் சோடியம் மாலிப்டேட்டுடன் வினைபுரிந்து NaNd(MoO<sub>4</sub>)<sub>2</sub> சேர்மத்தைக் கொடுக்கிறது. தோராயமாக 350 பாகை செல்சியசு வெப்பநிலை முதல் 700 பாகை செல்சியசு வரையிலான வெப்பநிலையில் ஐதரசன் சல்பைடுடன் வினைபுரிந்து நியோடிமியம் சல்பைடையும் மாலிப்டினம் இருசல்பைடையும் கொடுக்கிறது. 780 கெல்வின் முதல் 870 கெல்வின் வரையிலான வெப்பநிலையில் ஐதரசனால் ஒடுக்கப்பட்டு Nd<sub>2</sub>Mo<sub>3</sub>O<sub>9</sub> சேர்மமாக மாறுகிறது.
# நியோடிமியம் மாலிப்டேட்டு

## தயாரிப்பு

உயர் வெப்பநிலையில் நியோடிமியம் ஆக்சைடும் மாலிப்டினம் மூவாக்சைடும் வினைபுரிவதன் மூலம் நியோடிமியம் மாலிப்டேட்டைத் தயாரிக்கலாம்.:  
:Nd<sub>2</sub>O<sub>3</sub> + 3MoO<sub>3</sub> → Nd<sub>2</sub>(MoO<sub>4</sub>)<sub>3</sub>  
நியோடிமியம் நைட்ரேட்டும் அமோனியம் மாலிப்டேட்டு டெட்ரா ஐதரேட்டும் சேர்ந்து ((NH<sub>4</sub>)<sub>6</sub>Mo<sub>7</sub>O<sub>24</sub>) வினைபுரிந்து பெறப்பட்ட வீழ்படிவை அதிக வெப்பநிலையில் சூடுபடுத்துவதன் மூலமும் இது தயாரிக்கப்படுகிறது.
# குமரகுருபரர் நூல்கள் பற்றிய கதைகள்

குமரகுருபரர் நூல்கள் எந்தச் சூழலில் தோன்றின என்பது பற்றிய கதைகள் மு. அருணாசலம் கையெழுத்துக் குறிப்புகளில் இருந்தன. அவை நூலாக்கப்பட்டுள்ளன.  
புலவர் புராணம் நூலில் குமரகுருபரர் பற்றிய பாடல்கள் 24 உள்ளன.
# குமரகுருபரர் நூல்கள் பற்றிய கதைகள்

## கதை கலந்து சொல்லும் நூல்கள்

- மீனாட்சிசுந்தரம் பிள்ளை பாடிய குமரகுருபரர் சரித்திரம்
- குமரகுருபர சுவாமிகள் புராணம்
- அகிலாண்ட நாயகி பிள்ளைத்தமிழ்
- பாரதிதாசன் எழுதிய எதிர்பாராத முத்தம் என்னும் நூலின் இரண்டாம் பகுதியில் குமரகுருபரர் போற்றப்பட்டுள்ளார்.
# குமரகுருபரர் நூல்கள் பற்றிய கதைகள்

## மொழிநடை

இவரது பாடல்களில் வடசொற்கள் பெரிதும் பயன்படுத்தப்பட்டுள்ளன. <poem>பால லோசன பானு விலோசன பரம லோசன பத்த சகாயமா
கால கால த்ரிசூல கபால வேகம் பசாம்ப கடம்பவனேசனே</poem>
# சுல்தான் மன்சூர் ஷா

**சுல்தான் மன்சூர் ஷா** (மலாய் மொழி: *Sultan Mansur Shah ibni Almarhum Sultan Muzaffar Shah *; ஆங்கிலம்: *Mansur Shah of Malacca*); என்பவர் மலாக்கா சுல்தானகத்தின் ஆறாவது அரசர். இவர் சுல்தான் முசபர் ஷாவின் மகன் ஆவார். 1459 முதல் 1477 வரை மலாக்காவை ஆட்சி செய்தவர்.  
இவரின் ஆட்சியின் போது, இவர் மலாக்காவை அதன் மிகப்பெரிய அளவிற்கு வெற்றிகரமாக விரிவுபடுத்தினார். மன்சூர் ஷா தன் ஆட்சியில் விரிவாக்கக் கொள்கையைத் தீவிரமாக அமல்படுத்தினார்.  
தீபகற்ப மலேசியா மற்றும் கிழக்கு சுமத்திரா மற்றும் அதைச் சுற்றியுள்ள தீவுகளில் உள்ள பல பிரதேசங்கள் அவரின் ஆட்சியின் போது மலாக்காவின் கட்டுப்பாட்டில் இருந்தன. சிலாங்கூர், பெர்னாம், கம்பார் (சுமத்திரா), சியாக், மஞ்சோங், ரூபாட், சிங்கப்பூர் மற்றும் பிந்தான் போன்ற பிரதேசங்களைக் குறிப்பிட்டுச் சொல்லலாம்.
# சுல்தான் மன்சூர் ஷா

## வரலாறு

மன்சூர் ஷாவின் ஆட்சியின் போது மலாக்காவின் பெண்டகாராவாக இருந்தவர் துன் பேராக் *(Tun Perak).* அவரின் மூலமாகப் பகாங்கைத் தாக்க உத்தரவிட்டார். கிழக்குக் கடற்கரையில் மலாக்காவின் நிலைப்பாட்டை உறுதிப் படுத்துவதே அந்தத் தாக்குதலுக்கான முக்கியக் காரணமாகும்.  
பின்னர் இவர் மஜபாகித் பேரரசின் இளவரசியை மணந்தார். அதற்காக இவருக்கு சுமத்திராவில் இருந்த சியாந்தான் மற்றும் இந்திரகிரி பிரதேசங்கள் வரதட்சணையாக வழங்கப்பட்டன.
# சுல்தான் மன்சூர் ஷா

## வரலாறு

### மஞ்சூர் ஷாவின் மகள் மகாதேவி

மன்சூர் ஷா நல்ல ஒரு அரசதந்திரி. மலாக்காவின் இளவரசிகளுக்கும்; அரசியல் நிலைப்பாடுகளில் வெற்றி பெற்ற அண்டைய அரசுகளின் ஆட்சியாளர்களுக்கும் இடையிலான திருமண உறவுகளை வளர்த்துக் கொண்டார். அவற்றின் வழியாக அந்த அரசுகளில் மலாக்காவின் கட்டுப்பாட்டையும் வலுப்படுத்திக் கொண்டார்.  
அந்த வகையில் தன்னுடைய மகள் இளவரசி மகாதேவியைச் *(Princess Mahadewi)* சியாக் அரசருக்கு *(King of Siak)* மணமுடித்து வைத்தார்.
# சுல்தான் மன்சூர் ஷா

## வரலாறு

### சீன இளவரசி ஹாங் லி போ

வரலாற்றாசிரியர் டோம் பைர்ஸின் *(Tomé Pires)* கூற்றுப்படி, மிங் வம்சத்தின் பேரரசர் யோங்லே *(Ming Dynasty Emperor Yongle)* (1403-1424); தன் மகளான இளவரசி ஹாங் லி போவை *(Princess Hang Li Po),* சுல்தான் மன்சூர் ஷாவுக்குத் திருமணம் செய்து வைக்க ஒரு பெரிய பரிவாரங்களுடன் மலாக்காவிற்கு அனுப்பி வைத்தார்.  
இருப்பினும் இளவரசி ஹாங் லி போ பற்றிய செய்திகள், இன்றளவும் மர்மம் நிறைந்த கதையாகவே உள்ளது. ஏனெனில் மிங் வம்சத்தில் ஹாங் *(Hang)* என்ற குடும்பப் பெயரும் இல்லை. மற்றும் லி போ *(Li Po)* என்ற இளவரசியின் பெயரும் எந்தப் பதிவுகளிலும் இல்லை.
# சுல்தான் மன்சூர் ஷா

## வரலாறு

### மிங் பேரரசர் யோங்லேவின் மகள்கள்

பேரரசர் யோங்லேவுக்கு 5 இளவரசிகள் மட்டுமே இருந்தனர்.  
- இளவரசி யோங்கான் - *Princess Yong'an* (永安公主; 1377 – 1417)
- இளவரசி ஆன் செங் - *Princess Ancheng* (安成公主; 1384 – 1443)
- இளவரசி யோங் பிங் - *Princess Yongping* (永平公主; 1379 – 1444)
- இளவரசி சியான் நிங் - *Princess Xianning* (咸寧公主; 1385 – 1440)
- இளவரசி சாங் நிங் - *Princess Changning* (常寧公主; 1387 – 1408)  
சுல்தான் மன்சூர் ஷாவின் ஆட்சியின் போது, மிங் வம்சத்தின் பேரரசராக இங் சோங் *(Emperor Yingzong)* (1457-1464) என்பவர் இருந்தார். யோங்லே *(Emperor Yongle)* அல்ல. பேரரசர் யோங்லே என்பவர் பரமேசுவரா காலத்தில், ஏறக்குறைய 60 ஆண்டுகளுக்கு முன்னர் சீனாவை ஆட்சி செய்தவர்.  
கைப்பற்றப்பட்ட மாநிலங்களின் இளவரசிகளையும் இந்த மலாக்கா சுல்தான் திருமணம் செய்து கொண்டார். எடுத்துக்காட்டாக: பகாங்கின் இளவரசி வானாங் செரி *(Princess Wanang Seri of Pahang);* மற்றும் சுமத்திரா மஜபாகித் அரசின் ராதன் காலோ காந்தாரா கிரானா *(Raden Galoh Candra Kirana).*
# சுல்தான் மன்சூர் ஷா

## பொருளாதாரக் கொள்கை

மன்சூர் ஷா தனது ஆட்சியின் போது வர்த்தகப் பொருட்களின் மீதான வரிகளைக் குறைத்தார். இது மலாக்கா வழியாக வர்த்தகம் செய்வதில் வணிகர்களின் ஆர்வத்தை அதிகரித்தது.  
மலாக்காவின் மேற்கில் உள்ள அரேபியா மற்றும் இந்தியா நாட்டு வணிகர்களின் வர்த்தகத்திற்கு 6% வரி விதிக்கப்பட்டது. இது ஒரு முன்னுரிமைக் கட்டண முறையாகும்.  
மேலும் கடல்சார் தென்கிழக்கு ஆசிய வணிகர்களின் வர்த்தகத்தில் 3% வரி விதிக்கப்பட்டது. சீனா, ஜப்பான் மற்றும் ஜாவாவைச் சேர்ந்த வணிகர்களுக்கு வரியே விதிக்கப்படவில்லை.
# சுல்தான் மன்சூர் ஷா

## மலாக்கா சுல்தான்கத்தின் ஆட்சியாளர்கள்

| மலாக்கா சுல்தான்கள் | ஆட்சி காலம் |  |
| --- | --- | --- |
| பரமேசுவரா | <> 1400–1414 </> |  |
| மெகாட் இசுகந்தர் ஷா | <> 1414–1424 </> |  |
| சுல்தான் முகமது ஷா | <> 1424–1444 </> |  |
| பரமேசுவரா தேவ ஷா | <> 1444–1446 </> |  |
| சுல்தான் முசபர் ஷா | <> 1446–1459 </> |  |
| சுல்தான் மன்சூர் ஷா | <> 1459–1477 </> |  |
| சுல்தான் அலாவுதீன் ரியாட் ஷா | <> 1477–1488 </> |  |
| சுல்தான் மகமுட் ஷா | <> 1488–1511 </> |  |
| சுல்தான் அகமட் ஷா | <> 1511–1513 </> |  |
| சுல்தான் மகமுட் ஷா | <> 1513–1528 </> | } |
# சுல்தான் அலாவுதீன் ரியாட் சா

**சுல்தான் அலாவுதீன் ரியாட் சா** (மலாய் மொழி: *Sultan Alauddin Riayat Shah ibni Almarhum Sultan Mansur Shah*; ஆங்கிலம்: *Alauddin Riayat Shah of Malacca*); என்பவர் மலாக்கா சுல்தானகத்தின் ஏழாவது அரசர். இவர் சுல்தான் மன்சூர் ஷாவின் மகன் ஆவார். 1477 முதல் 1488 வரை மலாக்காவை ஆட்சி செய்தவர்.  
தன் மக்களின் நல்வாழ்வைத் தனிப்பட்ட முறையில் சரிபார்க்க இரவில் இரகசியமாகச் செல்வதில் பிரபலமானவர். ஓர் இரவில் அவர் ஒரு திருடனைப் பிடிக்கப் பின்தொடர்ந்து ஓடியதாகக் கூட அறியப் படுகிறது.
# சுல்தான் அலாவுதீன் ரியாட் சா

## வரலாறு

சுல்தான் அலாவுதீன் ரியாட் ஷாவின் பதவி குறித்து அவரின் சகோதரர் ராஜா அகமது *(Raja Ahmad)* பொறாமைப் பட்டார். ஏனெனில் மலாக்காவின் சுல்தான் ஆட்சி தனக்குச் சேர வேண்டிய பதவி என்று ராஜா அகமது நம்பினார்.  
அந்தக் கட்டத்தில், மலாக்கா ஆட்சியின் கீழ் இருந்த ஒரு பகுதியான பகாங்கின் ஆட்சியாளராக ராஜா அகமது இருந்தார்.
# சுல்தான் அலாவுதீன் ரியாட் சா

## வரலாறு

### அரியணை வாரிசு உரிமை

சுல்தான் அலாவுதீனுக்கு அவரின் அரசவைக்கு உள்ளேயும் வெளியேயும் பல எதிரிகள் இருந்தனர். அவருக்கு மொத்தம் நான்கு குழந்தைகள் இருந்தனர். அவரின் இரண்டு மனைவிகளில் தலா இருவருக்கும் இரண்டு பிள்ளைகள்.  
அதுவே அவரின் அரியணைக்கு வாரிசு உரிமை குறித்து அவரின் மனைவிகள் சண்டையிட வழிவகுத்தது. சுல்தானின் இரண்டாவது மனைவி இந்திய முஸ்லீம் வம்சாவளியைச் சேர்ந்தவர்.
# சுல்தான் அலாவுதீன் ரியாட் சா

## வரலாறு

### மர்மமான முறையில் இறப்பு

இந்தக் காலக்கட்டத்தில், சுல்தான் அலாவுதீன் இந்திய முஸ்லீம் மக்களுடன் பிரச்சினைகளை எதிர்கொண்டார். மலாய்க்காரர்களுடன் ஒப்பிடுகையில் இந்திய முஸ்லீம் மக்களின் அதிகாரம் வளரத் தொடங்கியது. அத்துடன் அவரின் புதிய பெண்டகாரா ஸ்ரீ மகாராஜா *(Bendahara Seri Maharaja)* என்பவரும் இந்திய முஸ்லீம் இரத்தம் கொண்டவர்.  
சுல்தான் அலாவுதீன் அரியணையில் 11 ஆண்டுகள் இருந்தார். அவர் மர்மமான காரணங்களால் இறந்ததாக வரலாற்றில் பதிவாகியுள்ளது. முதன்மையாக ராஜா அகமது, பெண்டகாரா ஸ்ரீ மகாராஜா மற்றும் சுல்தானின் இரண்டாவது மனைவி துன் சினாஜா *(Tun Senaja)* ஆகியோரை உள்ளடக்கிய ஒரு சதியில் சுல்தான் அலாவுதீனுக்கு விசம் கொடுக்கப்பட்டு இருக்கலாம் என்று அறியப்படுகிறது.
# சுல்தான் அலாவுதீன் ரியாட் சா

## வரலாறு

### சதித் திட்டம்

அவரின் மகன், ராஜா மகமுது *(Raja Mahmud)* மற்றும் அவரது மைத்துனர் ராஜா மெர்லாங் *(Raja Merlang)* (துன் சினாஜாவின் சகோதரர்) ஆகியோரும் அந்தச் சதியில் ஈடுபட்டு இருக்கலாம் என்றும் கருதப்படுகிறது.  
அவரது மறைவுக்குப் பிறகு, மலாக்காவின் சுல்தான் பதவி அவருடைய மகன் ராஜா மகமுதுவிடம் சென்றது. இவர் சுல்தான் அலாவுதீன் ரியாட் ஷாவின் இரண்டாவது மனைவி துன் சினாஜாவுக்குப் பிறந்தவர்.
# சுல்தான் அலாவுதீன் ரியாட் சா

## வரலாறு

### முதல் மனைவி ராஜா பாத்திமா

மேலும் அரியணைக்கு உண்மையான வாரிசு என்று பரவலாகக் கருதப்பட்ட சுல்தான் அலாவுதீனின் முதல் மகனான ராஜா முனாவருக்கு *(Raja Munawar)* (முதல் மனைவி ராஜா பாத்திமாவுக்குப் பிறந்தவர்) பதவி மறுக்கப்பட்டது.  
எப்படி இருந்தாலும், இறுதியாக மலாக்கா பேரரசின் மீது இந்திய முஸ்லீம்களின் அதிகாரம் கட்டுப்பாட்டைப் பெற்றது. இருப்பினும், ராஜா மகமுது மலாக்காவை 23 ஆண்டுகள் ஆட்சி செய்தார். 1511-இல் மலாக்காவின் மீது போர்த்துகீசியப் படையெடுப்பு நடந்தது. மலாக்காவின் சுல்தானிய ஆட்சியும் முடிவுக்கு வந்தது.  
சுல்தான் அலாவுதீன் ரியாத் ஷாவின் கல்லறை ஜொகூர் மாநிலத்தில் பாகோ எனும் இடத்தில் உள்ளது.
# சுல்தான் அலாவுதீன் ரியாட் சா

## மலாக்கா சுல்தான்கத்தின் ஆட்சியாளர்கள்

| மலாக்கா சுல்தான்கள் | ஆட்சி காலம் |  |
| --- | --- | --- |
| பரமேசுவரா | <> 1400–1414 </> |  |
| மெகாட் இசுகந்தர் ஷா | <> 1414–1424 </> |  |
| சுல்தான் முகமது ஷா | <> 1424–1444 </> |  |
| பரமேசுவரா தேவ ஷா | <> 1444–1446 </> |  |
| சுல்தான் முசபர் ஷா | <> 1446–1459 </> |  |
| சுல்தான் மன்சூர் ஷா | <> 1459–1477 </> |  |
| சுல்தான் அலாவுதீன் ரியாட் ஷா | <> 1477–1488 </> |  |
| சுல்தான் மகமுட் ஷா | <> 1488–1511 </> |  |
| சுல்தான் அகமட் ஷா | <> 1511–1513 </> |  |
| சுல்தான் மகமுட் ஷா | <> 1513–1528 </> | } |
# வரைவு:ஐக்கிய எதிரணி

## ஐக்கிய எதிரணியின் மாநில முதலமைச்சர்கள் பட்டியல்

| அசோக் கெலட் | இதேகா | இராஜஸ்தான் |  |
| --- | --- | --- | --- |
| புபேஷ் பாகல் | இதேகா | சத்தீஸ்கர் |  |
| பினராய் விஜயன் | இ.கம்யூ | கேரளா |  |
| மு.க.ஸ்டாலின் | திமுக | தமிழ்நாடு |  |
| மம்தா பானர்ஜி | அஇதிகா | மேற்கு வங்காளம் |  |
| சந்திரசேகர் ராவ் | தெராச | தெலங்கானா |  |
| அரவிந்த் கெஜ்ரிவால் | ஆம் ஆத்மி கட்சி | புது தில்லி |  |
| பகவத் மான் | ஆம் ஆத்மி கட்சி | பஞ்சாப் | } |
# வரைவு:ஐக்கிய எதிரணி

## 2022 குடியரசு தலைவர் தேர்தல் வேட்பாளர்

2022 குடியரசு தலைவர் தேர்தலில் திரிணாமுல் காங்கிரஸ் கட்சியை சேர்ந்த யஷ்வந்த் சின்காவை வேட்பாளராக அறிவித்தனர்.
# வரைவு:ஐக்கிய எதிரணி

## 2022 குடியரசு துணை தலைவர் தேர்தல் வேட்பாளர்

2022 குடியரசு துணை தலைவர் தேர்தலில் காங்கிரஸ் கட்சியை சேர்ந்த மார்கரட் அல்வாவை வேட்பாளராக அறிவித்தனர்.
# தர்சனா ராஜேந்திரன்

**தர்சனா ராஜேந்திரன்** (Darshana Rajendran) ஓர் திரைப்பட நடிகை மற்றும் பாடகி ஆவார். இவர் மலையாளம் மற்றும் தமிழ் திரையுலகில் இயங்கி வருகிறார். இவர் தனது நடிப்பு வாழ்க்கையை 2014 ஆம் ஆண்டு மலையாளத் திரைப்படமான *ஜான் பால் வாத்தில் துறக்குன்னு* என்ற திரைப்படத்தின் மூலம் தொடங்கினார்.
# தர்சனா ராஜேந்திரன்

## திரைத்துறை

ஆஷிக் அபு இயக்கிய *மாயநதி* படத்தில் நடித்தார். மேலும் ஆஷிக் அபு இயக்கிய *வைரஸ்* (2019), ஜிஸ் ஜாய் இயக்கிய *விஜய் சூப்பரும் பௌர்ணமியும்* (2019), அஞ்சலி மேனன் இயக்கிய கூடே மற்றும் ராஜீவ் ரவி இயக்கிய *துறைமுகம்* ஆகிய திரைப்படங்களிலும் நடித்துள்ளார். தமிழில் *கவண்* (2017) மற்றும் *இரும்புத்திரை* (2018) போன்ற படங்களிலும் தர்சனா குணச்சித்திர வேடங்களில் நடித்துள்ளார்.
# தர்சனா ராஜேந்திரன்

## கல்வி

தர்சனா தனது பள்ளிப்படிப்பை சவூதி அரேபியாவின் ரியாத்தில் உள்ள சர்வதேச இந்தியப் பள்ளியிலும், எர்ணாகுளத்தில் உள்ள கிரிகோரியன் பப்ளிக் பள்ளியிலும் முடித்தார். பள்ளிப் படிப்பிற்குப் பிறகு, டெல்லியில் உள்ள லேடி ஸ்ரீ ராம் கல்லூரியில் கணிதத்தில் பட்டம் பெற்றார். பின்னர் லண்டன் பல்கலைக்கழகத்தின் சிட்டி கல்லூரியில் நிதிப் பொருளாதாரத்தில் முதுகலைப் பட்டம் பெற்றார்.  
பின்னர் சென்னையில் உள்ள நிதி மேலாண்மை மற்றும் ஆராய்ச்சி நிறுவனத்தில் குறும்பொருளியல் துறையில் பணியாற்றினார். இந்த காலகட்டத்தில், இவர் நாடகத்தில் மிகுந்த ஆர்வத்தை வளர்த்துக் கொண்டார். மற்றும் பல ஆங்கில நாடகங்களில் நடித்தார்.
# சுல்தான் மகமுட் சா

**சுல்தான் மகமுட் சா** (மலாய் மொழி: *Sultan Mahmud Shah ibni Almarhum Sultan Alauddin Riayat Shah*; ஆங்கிலம்: *Sultan Mahmud Shah of Malacca*); என்பவர் மலாக்கா சுல்தானகத்தின் எட்டாவது அரசர். இவர் சுல்தான் அலாவுதீன் ரியாட் ஷாவின் மகன் ஆவார். 1488-ஆம் ஆண்டில் இருந்து 1511-ஆம் ஆண்டு வரை மலாக்காவை ஆட்சி செய்தவர்.  
அடுத்ததாக அவருடைய மகன் சுல்தான் அகமட் ஷா ஆட்சி செய்தார். அவருக்குப் பின்னர், நாடு கடந்த அரசராக 1513-ஆம் ஆண்டில் இருந்து 1528-ஆம் ஆண்டு வரையில் மலாக்கா சுல்தான் என பொறுப்பு வகித்தார்.  
ஒரு மன்னராக இருந்த போது, இவர் ஓர் இரக்கமற்ற ஆட்சியாளராக வாழ்ந்தார் என்று அறியப் படுகிறார். 1511-ஆம் ஆண்டு போர்த்துகீசியரால் மலாக்கா கைப்பற்றப்பட்டது. ஒரு நூற்றாண்டு கால மலாக்கா சுல்தானகம் வீழ்ச்சி அடைந்தது. அதன் பிறகு சுல்தான் மகமுட் ஷா பிந்தான் தீவுக்குச் *(Bintan Island)* சென்றார். அங்கு ஒரு சிறிய கூட்டமைப்பின் தலைவரானார்.  
1510-களின் பிற்பகுதியில் மலாக்காவில் இருந்த போர்த்துகீசியர்களுக்கு எதிரான தாக்குதல்களைத் தொடுத்தார். 1526-ஆம் ஆண்டில் போர்த்துகீசியர்கள் பிந்தான் தீவுக்குப் படை எடுத்துச் சென்று சுல்தான் மகமுட் ஷாவைப் பழிவாங்கினர். அதன் பிறகு, சுல்தான் மகமுட் ஷா, ரியாவுக்கு தப்பிச் சென்று, அங்கு 1528-ஆம் ஆண்டில் காலமானார்.
# சுல்தான் மகமுட் சா

## வரலாறு

சுல்தான் மகமுட் ஷாவுக்குப் பல மனைவிகள் இருந்தனர். அதில் குறிப்பிடத்தக்கவர் துன் தேஜா *(Tun Teja).* இவரின் ஆட்சியின் போது ஆங் துவா *(Hang Tuah),* கோயா அசான் *(Khoja Hassan),* ஆங் நாடிம் *(Hang Nadim)* போன்ற திறமையான மனிதர்கள் அவருக்கு உதவியாக இருந்தார்கள்.  
இவருக்கு மூன்று மகன்கள் இருந்தனர்.  
1. சுல்தான் அலாவுதீன் ரியாட் ஷா II
1. முசபர் ஷா I
1. சுல்தான் அகமட் ஷா  
இவர்களில் **முசபர் ஷா I** என்பவர், பின்னர் காலத்தில் பேராக் சுல்தானகத்தை உருவாக்கினார். **அலாவுதீன் ரியாட் ஷா II** என்பவர் ஜொகூர் சுல்தானகத்தை உருவாக்கினார்.
# சுல்தான் மகமுட் சா

## வரலாறு

### லேடாங் இளவரசி

சுல்தான் மகமுட் ஷா, லேடாங் இளவரசி புராணக்கதையுடன் (மலாய்: *Legenda Puteri Gunung Ledang*; ஆங்கிலம்: *Legend of Gunung Ledang*) தொடர்பு உடையவர். லேடாங் இளவரசியாரின் எல்லா நிபந்தனைகளையும் சுல்தான் மகமுட் ஷாவினால் நிறைவேற்ற முடியவில்லை. அதனால், லேடாங் இளவரசியைத் திருமணம் செய்து கொள்ள முடியாமல் போய்விட்டது.
# சுல்தான் மகமுட் சா

## வரலாறு

### பெண்டகாரா துன் பேராக்

அவரின் தந்தையாரின் அகால மரணத்திற்குப் பிறகு, அவர் மிக இளம் வயதிலேயே ஆட்சிப் பொறுப்பை ஏற்றார். அந்த நேரத்தில் துன் பேராக் என்பவர் பெண்டகாராவாக இருந்தார். சுல்தான் மகமுட் ஷாவுக்குப் பாதுகாவலராகவும் இருந்தார்.  
அவரின் இளமைப் பருவத்தின் ஆரம்ப ஆண்டுகளில், ஓர் இரக்கமற்ற மன்னராக அறியப்பட்டார். இருப்பினும் சுல்தானகத்தின் நிர்வாகம்; திறமையும் ஞானமும் மிக்க பெண்டகாரா துன் பேராக்கின் கைகளில் இருந்தது. 1498-இல் துன் பேராக் இறந்த பிறகு, அவருக்குப் பதிலாக புதிய பெண்டகாரா துன் முத்தாகிர் *(Bendahara Tun Mutahir)* பதவிக்கு வந்தார்.
# சுல்தான் மகமுட் சா

## வரலாறு

### பெண்டகாரா துன் முத்தாகிர்

துன் பேராக்கின் மரணம் சுல்தான் மகமுட் ஷாவை மிகவும் பொறுப்பான ஆட்சியாளராக மாற்றியது. இருப்பினும் இறுதி ஆண்டுகளில் அவரின் ஆட்சி கொந்தளிப்பாக மாறியது. அவரின் நிர்வாகம் பயனற்றதாகவும் பலவீனமாகவும் இருந்ததால், துன் முத்தாகிர் லஞ்சம் வாங்கி, அமைச்சர்களுக்கு சலுகைகள் காட்டினார். அதனால் நிர்வாகம் மேலும் சீர்குலைந்தது.  
இது அமைச்சர்களிடையே பிரிவுகளை ஏற்படுத்தியது. இதன் விளைவாக சுல்தான் மகமுட் ஷா, பெண்டகாரா துன் முத்தாகிரையும் அவரின் முழுக் குடும்பத்தையும் தூக்கிலிட்டுக் கொன்றார்.  
துன் முத்தாகிர் தன் மகள் துன் பத்திமாவை, சுல்தான் மகமுட் ஷாவிற்குத் திருமணம் செய்து கொடுக்க இணக்கம் தெரிவிக்காததால் துன் முத்தாகிரின் மீது பழிவாங்கும் எண்ணம் ஏற்பட்டதாகவும் சொல்லப் படுகிறது. தவிர அமைச்சர்களுக்கு இடையிலான அதிகாரப் போராட்டம் இறுதியில் மக்களின் ஒற்றுமையை சீர்குலைத்தது. சுல்தான் மகமுட் ஷாவின் ஆட்சியும் தடுமாற்றம் கண்டது.
# சுல்தான் மகமுட் சா

## வரலாறு

### சுல்தான் அகமட் ஷா

ராஜா முதலியாரின் பேச்சைக் கேட்டு பெண்டகாரா துன் முத்தாகிரையும் அவரின் குடும்பத்தைரையும் கொன்றது தவறு என சுல்தான் மகமுட் ஷா பின்னர் உணர்ந்து சுல்தான் பதவியில் இருந்து விலகினார். அவருக்குப் பின்னர் அவருடைய மகன் அகமட் ஷா பதவிக்கு வந்தார். சுல்தான் அகமட் ஷா என்று அழைக்கப்பட்டார்.  
இருப்பினும் மலாக்காவைப் போர்த்துகீசியர்களிடம் இருந்து மீட்க முடியாத காரணத்தினால், 1513-ஆம் ஆண்டில், அவரின் தந்தையார் சுல்தான் மகமுட் ஷாவினால், சுல்தான் அகமட் ஷா கொல்லப்பட்டார்.
# சுல்தான் மகமுட் சா

## போர்த்துகீசியர்களுடன் மோதல்கள்

இதற்கிடையில், 1509 - 1510-ஆம் ஆண்டுகளில் போர்த்துகீசியக் கடல் தளபதி லோபெஸ் டி செக்குயிரா மலாக்காவிற்கு வருகை தந்த போது, அவரைக் கொலை செய்ய சுல்தான் மகமுட் ஷா திட்டமிட்டார்.  
இருப்பினும், செக்குயிரா அந்தக் கொலைச் சதியை அறிந்து கொண்டு, மலாக்காவை விட்டு வெளியேறினார். தன்னுடைய பாதுகாவலர்கள் சிலரையும் இழக்க வேண்டிய நிலை ஏற்பட்டது. இதைக் கேள்விப்பட்ட அபோன்சோ டி அல்புகெர்க் *(Afonso de Albuquerque)* எனும் மற்றொரு போர்த்துகீசியக் கடல் தளபதி கோவாவில் இருந்து மலாக்காவிற்கு வந்தார். 18 கப்பல்களில் 1200 போர் வீரர்களையும் கொண்டு வந்தார்.
# சுல்தான் மகமுட் சா

## போர்த்துகீசியர்களுடன் மோதல்கள்

### மலாக்கா கடல்கரையில் போர்

மலாக்காவின் மீது படை எடுத்தார். போர்த்துக்கீசியர்கள் துப்பாக்கி, பீரங்கிகளைக் கொண்டு தாக்குதல் நடத்தினர். மலாக்கா கடல்கரையில் ஒரு பெரிய போர் 40 நாட்கள் நடந்தது. 1511 ஆகஸ்டு மாதம் 24-ஆம் தேதி போர் முடிவுக்கு வந்தது. மலாக்கா வீழ்ச்சி அடைந்தது.  
சுல்தான் மகமுட் ஷா, மலாய் தீபகற்பத்தின் கிழக்குக் கடற்கரையில் இருந்த பகாங்கிற்கு தப்பிச் சென்றார். அங்கு இருந்து சீனா நாட்டின் உதவியைப் பெறுவதற்கு முயற்சிகள் செய்தார். எனினும் உதவிகள் கிடைக்கவில்லை.
# சுல்தான் மகமுட் சா

## பிந்தான் தீவு

பின்னர் சுல்தான் மகமுட் ஷா, சிங்கப்பூரின் தென்கிழக்கே இருந்த பிந்தான் தீவிற்குச் சென்றார். பிந்தான் தீவு இப்போது இந்தோனேசியாவின் ஒரு பகுதியாக உள்ளது.  
சுற்றுப்புற மாநிலங்களில் இருந்த ஆட்சியாளர்கள், அவரை மலாக்காவின் ஆட்சியாளராக மதிப்பு கொடுத்து, மரியாதை கொடுத்து, தொடர்ந்து உதவிகள் செய்து வந்தனர். அவர் பிந்தான் தீவில் ஒரு மலாய் முஸ்லிம் கூட்டமைப்பின் தலைவராக ஆனார்.
# சுல்தான் மகமுட் சா

## பிந்தான் தீவு

### சுல்தான் மகமுட் ஷாவின் தாக்குதல்கள்

அதே வேளையில் போர்த்துகீசியர்களை எதிர்த்து, சுல்தான் மகமுட் ஷா, 1515 முதல் 1519 வரை பல தாக்குதல்களை நடத்தி வந்தார். அந்தத் தாக்குதல்கள் அனைத்தும் தோல்வியுற்றன.  
பிந்தான் தீவில் இருந்த சுல்தான் முகமது ஷாவை அடக்குவதற்கு போர்த்துகீசியர்கள் தீவிரமாகக் களம் இறங்கினார்கள். பிந்தான் தீவில் சுல்தான் முகமது ஷா இருக்கும் வரையில் தங்களுக்கு ஆபத்து என்பதையும் உணர்ந்தார்கள்.
# சுல்தான் மகமுட் சா

## பிந்தான் தீவு

### பிந்தான் தீவு தீக்கிரை

சுல்தான் முகமது ஷாவின் அச்சுறுத்தல்களை அடியோடு களைந்து விட வேண்டும் என்று போர்த்துக்கீசியர்கள் நினைத்தனர். ஆக பிந்தான் தீவையே அழித்துவிட முடிவு செய்தார்கள். ஒரு பெரும் படையைத் திரட்டி பிந்தான் தீவிற்கு அனுப்பினர். இது 1526-ஆம் ஆண்டில் நடந்தது.  
அந்தப் படைக்கு பெட்ரோ மாஸ்காரன்காஸ் *(Pedro Mascarenhas)* என்பவர் தலைமை தாங்கினார். பிந்தான் தீவையே அழித்து விட வேண்டும் என்று போர்த் தளபதிக்கு கட்டளை இடப்பட்டது. அதன் படியே அவரும் செய்து முடித்தார். 1526-ஆம் ஆண்டு பிந்தான் தீவைத் தீயிட்டுக் கொளுத்தினார்கள்.
# சுல்தான் மகமுட் சா

## பிந்தான் தீவு

### முசபர் ஷா

சுல்தான் முகமது ஷாவும் அவருடைய குடும்பத்தினரும் பிந்தான் தீவில் இருந்து சுமத்திரா, ரியாவ் (Riau) தீவுக் கூட்டத்தில் இருக்கும் கம்பார் எனும் இடத்திற்குத் தப்பிச் சென்றனர். அங்கேயே சுல்தான் முகமது ஷா தன்னுடைய கடைசி நாட்களையும் கழித்தார்.  
1528-ஆம் ஆண்டு சுல்தான் முகமது ஷா காலமானார். அத்துடன் மலாக்கா சுல்தான்களின் வரலாற்றுக்கும் ஒரு முற்றுப் புள்ளி வைக்கப் பட்டது. அப்போது சுல்தான் முகமது ஷாவுக்கு, முசபர் ஷா *(Muzaffar Shah)*; அலாவுதீன் ரியட் ஷா *(Alauddin Riayat Shah II)* என இரு மகன்கள் இருந்தார்கள்.  
முசபர் ஷா, தீபகற்ப மலேசியாவின் வடக்குத் திசைக்குச் சென்று பேராக் சுல்தானகத்தை *(Sultanate of Perak)* நிறுவினார். இன்னொரு மகன் அலாவுதீன் ரியாட் ஷா, ஜொகூருக்குச் சென்று ஜொகூர் சுல்தானகத்தை *(Johor Sultanate)* நிறுவினார்.
# சுல்தான் மகமுட் சா

## மலாக்கா சுல்தான்கத்தின் ஆட்சியாளர்கள்

| மலாக்கா சுல்தான்கள் | ஆட்சி காலம் |  |
| --- | --- | --- |
| பரமேசுவரா | <> 1400–1414 </> |  |
| மெகாட் இசுகந்தர் ஷா | <> 1414–1424 </> |  |
| சுல்தான் முகமது ஷா | <> 1424–1444 </> |  |
| பரமேசுவரா தேவ ஷா | <> 1444–1446 </> |  |
| சுல்தான் முசபர் ஷா | <> 1446–1459 </> |  |
| சுல்தான் மன்சூர் ஷா | <> 1459–1477 </> |  |
| சுல்தான் அலாவுதீன் ரியாட் ஷா | <> 1477–1488 </> |  |
| சுல்தான் மகமுட் ஷா | <> 1488–1511 </> |  |
| சுல்தான் அகமட் ஷா | <> 1511–1513 </> |  |
| சுல்தான் மகமுட் ஷா | <> 1513–1528 </> | } |
# வனேடியம்(V) குளோரைடு

**வனேடியம்(V) குளோரைடு** (*Vanadium(V) chloride*) என்பது VCl<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கருப்பு நிறத்துடன் எதிர்காந்தத் தன்மை கொண்ட வேதிப்பொருளாக இது காணப்படுகிறது. நையோபியம்(V) குளோரைடில் உள்ளதுபோல இதன் மூலக்கூறுகள் ஈரெண்முகக் கட்டமைப்பை ஏற்கின்றன.
# வனேடியம்(V) குளோரைடு

## தயாரிப்பு

வனேடியம் பெண்டாபுளோரைடுடன் மிகையளவு போரான் முக்குளோரைடைச் சேர்த்து வினைபுரியச் செய்வதால் வனேடியம்(V) குளோரைடு உருவாகிறது.
:2 VF<sub>5</sub> + 10 BCl<sub>3</sub> → [VCl<sub>5</sub>]<sub>2</sub> + 10 BF<sub>2</sub>Cl
வனேடியம்(IV) குளோரைடுடன் ஒப்பிடுகையில் அறை வெப்பநிலையில் இது நிலைப்பத் தன்மையற்றதாகும்.
: [VCl<sub>5</sub>]<sub>2</sub> → 2 VCl<sub>4</sub> + Cl<sub>2</sub>
# முன்னேற்றத்திற்கு ஆர்வமுள்ள மாவட்டங்களின் திட்டம்

**முன்னேற்றத்தை நாடும் மாவட்டங்கள் திட்டம்** (*Aspirational District Programme*) என்பது, ஆர்வமுள்ள மாவட்டங்களில் உள்ள மக்களின் வாழ்க்கைத் தரத்தை மேம்படுத்துவதற்காக பல்வேறு பங்குதாரர்களின் உதவியுடன் நிதி ஆயோக் மூலம் இந்திய அரசாங்கத்தால் துவங்கப்பட்ட ஒரு முயற்சியாகும்.  
ஆர்வமுள்ள மாவட்டங்கள் திட்டம் (ADP) இந்தியப் பிரதமர் நரேந்திர மோடியால் ஜனவரி 2018 இல் தொடங்கப்பட்டது. இந்த திட்டத்தை மாநில அரசுகள் மற்றும் மாவட்ட அளவிலான நிர்வாகங்களுடன் கூட்டாக நிதி ஆயோக் தொகுத்து வழங்குகிறது.
# முன்னேற்றத்திற்கு ஆர்வமுள்ள மாவட்டங்களின் திட்டம்

## மாவட்டங்களின் பட்டியல்

இந்தியாவில் உள்ள ஒவ்வொரு மாநிலத்திலிருந்தும் குறைந்தபட்சம் ஒன்றை உள்ளடக்கிய நாடு முழுவதும் 112 ஆர்வமுள்ள மாவட்டங்கள் அடையாளம் காணப்பட்டுள்ளன.  
| ஜம்மு காஷ்மீர் | 1. குப்வாரா
2. பாரமுல்லா | மணிப்பூர் | 36. சந்தேல் | மகாராட்டிரம் | 92.நந்துர்பார்
93. வாசிம்
94. கட்சிரோலி
95. தாரசிவா |
| --- | --- | --- | --- | --- | --- |
| இமாச்சலப் பிரதேசம் | 3. சம்பா | மிசோரம் | 37. மாமித் | ஆந்திரப்பிரதேசம் | 96. விஜயநகரம்
97. விசாகப்பட்டினம்
98. ஒய். ஒஸ். ஆர். கடப்பா |
| பஞ்சாப் | 4. மோகா
104. பெரோஸ்பூர் | திரிபுரா | 38. தலாய் | கருநாடகம் | 99. ராய்ச்சூர்
100. யாதகிரி |
| உத்தரகாண்ட் | 5. உதம்சிங் நகர்
6. அரித்துவார் | மேகாலயா | 39. ரி-போய் | கேரளம் | 101. வயநாடு |
| அரியானா | 7. மேவாத் | அசாம் | 40. கோல்பாரா
41. பார்பேட்டா
42. ஹைலகாண்டி
43. பாக்சா
44. தர்ரங்
45. உதல்குரி
109. துப்ரி | தமிழ்நாடு | 102. விருதுநகர்
103. இராமநாதபுரம் |
| ராஜஸ்தான் | 8. தோல்பூர்
9. கரௌலி  
10. ஜெய்சல்மேர்  
11. சிரோஹி  
12. பாரான் | சார்க்கண்டு | 46. காட்வா மாவட்டம்
47. சத்ரா மாவட்டம்  
48. கிரீடிக் மாவட்டம்  
49. கோடா மாவட்டம்  
50. சாகிப்கஞ்சு மாவட்டம்  
51. பாகுட் மாவட்டம்  
52. போகாரோ  
53. லோஹர்தக்கா மாவட்டம்  
54. பர்பி சிங்பும்  
55. பலாமூ  
56.லாத்தேஹார் மாவட்டம்  
57. ஹசாரிபாக் மாவட்டம்  
58. ராம்கர்  
59. தும்கா மாவட்டம்  
60. ராஞ்சி மாவட்டம்  
61.குந்தி  
62. குமலா  
63. சிம்டேகா மாவட்டம்  
64. மேற்கு சிங்பூம் மாவட்டம் | அருணாசலப் பிரதேசம் | 108. நாம்சாய் மாவட்டம் |
| உத்தரப் பிரதேசம் | 13. சித்திரக்கூட மாவட்டம்
14. பதேபூர் மாவட்டம்  
15. பகராயிச் மாவட்டம்  
16. சிராவஸ்தி மாவட்டம்  
17. பலராம்பூர் மாவட்டம்  
18. சித்தார்த் நகர் மாவட்டம்  
19. சந்தௌலி மாவட்டம்  
20. சோன்பத்ரா மாவட்டம் | ஒடிசா | 65. டேங்கானாள்
66. கஜபதி மாவட்டம்  
67. கந்தமாள் மாவட்டம்  
68. பலாங்கீர் மாவட்டம்  
69. களஹாண்டி மாவட்டம்  
70. ராயகடா மாவட்டம்  
71. கோராபுட் மாவட்டம்  
72. மால்கான்கிரி மாவட்டம்  
73.நபரங்குபூர் மாவட்டம்  
74. நூவாபடா மாவட்டம் | தெலுங்கானா | 110. கொமாரம் பீம் அசிபாபாத் மாவட்டம்
111. ஜெயசங்கர் பூபாலபள்ளி மாவட்டம்  
112. பத்ராத்ரி கொத்தகூடம் மாவட்டம் |
| பீகார் | 21. சீதாமரி மாவட்டம்
22. அரரியா மாவட்டம்  
23. பூர்ணியா மாவட்டம்  
24. கட்டிஹார் மாவட்டம்  
25. முசாபர்பூர் மாவட்டம்  
26. பேகூசராய் மாவட்டம்  
27. ககரியா மாவட்டம்  
28. பாங்கா மாவட்டம்  
29. ஷேக்புரா மாவட்டம்  
30. அவுரங்காபாத்  
31. கயா மாவட்டம்  
32. நவாதா மாவட்டம்  
33. ஜமூய் மாவட்டம் | சத்தீசுகர் | 75. கோர்பா
76. ராஜ்நந்தகாவுன்  
77. மகாசமுந்து மாவட்டம்  
78. காங்கேர் மாவட்டம்  
79. நாராயண்பூர் மாவட்டம்  
80. தந்தேவாடா மாவட்டம்  
81. பிஜாப்பூர்  
105. பஸ்தர் மாவட்டம்  
106. கொண்டகவான் மாவட்டம்  
107. சுக்மா மாவட்டம் |  |  |
| சிக்கிம் | 34. மேற்கு சிக்கிம் மாவட்டம் | மத்தியப் பிரதேசம் | 82. சத்தர்பூர் மாவட்டம்
83. தமோ மாவட்டம்
84. பர்வானி மாவட்டம்
85. ராஜ்கர் மாவட்டம்
86. விதிஷா மாவட்டம்
87. குனா மாவட்டம்
88. சிங்கரௌலி மாவட்டம்
89. காண்டுவா மாவட்டம் |  |  |
| நாகலாந்து | 35. கிபைர் | குசராத்து | 90. தாகோத் மாவட்டம்
91. நர்மதா மாவட்டம் | } |  |
# முன்னேற்றத்திற்கு ஆர்வமுள்ள மாவட்டங்களின் திட்டம்

## கவனம் செலுத்தும் முக்கிய பகுதிகள்

- உடல்நலம் மற்றும் ஊட்டச்சத்து
- கல்வி
- விவசாயம் & நீர் வளங்கள்
- நிதி சேர்த்தல் & திறன் மேம்பாடு
- அடிப்படை உள்கட்டமைப்பு
# முன்னேற்றத்திற்கு ஆர்வமுள்ள மாவட்டங்களின் திட்டம்

## மாற்றத்திற்கான முதன்மை மாவட்டங்களின் இணைய முகப்பு

ஏப்ரல் 2018 இல், அடையாளம் காணப்பட்ட ஆர்வமுள்ள மாவட்டங்களில் திட்டத்தின் முன்னேற்றத்தைக் கண்காணிக்க ஆந்திரப் பிரதேச அரசாங்கத்துடன் இணைந்து நிதி ஆயோக் மூலம் மாற்றத்தின் சாம்பியன்ஸ் போர்டல் அமைக்கப்பட்டது. டெல்டா தரவரிசை என்பது மாவட்டத்தின் ஒட்டுமொத்த தரவரிசையாகும். இந்த போர்டல், திட்டத்தின் முக்கிய பகுதிகளின் தரவு மற்றும் விரிவான பகுப்பாய்வை வழங்குகிறது. இந்த இணைய முகப்பு செயல்திறனைக் கண்காணிக்க, தரவரிசையை பார்வையிட பொதுமக்களுக்குத் திறக்கப்பட்டுள்ளது.
# முன்னேற்றத்திற்கு ஆர்வமுள்ள மாவட்டங்களின் திட்டம்

## வெளிப்புற இணைப்பு

இணைய முகப்பு : http://championsofchange.gov.in/site/coc-home/
# இந்திய சோவியத் நட்புறவு மற்றும் ஒத்துழைப்பு ஒப்பந்தம்

**இந்திய சோவியத் அமைதி, நட்புறவு மற்றும் ஒத்துழைப்பு ஒப்பந்தம்** என்பது இந்தியா மற்றும் சோவியத் ஒன்றியத்திற்கும் இடையே ஆகத்து 1971ஆம் ஆண்டு கையொப்பமிடப்பட்ட ஒரு ஒப்பந்தமாகும். பனிப் போரின் போது அணிசேரா இயக்கத்தை ஆதரித்த இந்தியாவின் முந்தைய நிலையிலிருந்து குறிப்பிடத்தக்க அளவுக்கு வேறுபட்டு இந்த ஒப்பந்தம் 1971ஆம் ஆண்டு இந்திய பாக்கித்தான் போரிலும் குறிப்பிடத்தக்க காரணியாக இருந்தது.  
சீனா மற்றும் ஐக்கிய அமெரிக்காவுடன் பாக்கித்தானின் வளர்ந்து வந்த உறவின் காரணமாக இந்த ஒப்பந்தம் ஏற்படுத்தப்பட்டது. 1971 வங்காளதேச சுதந்திரப் போரில் இந்த ஒப்பந்தம் குறிப்பிடத்தக்களவுக்கு பங்காற்றியது. இந்த ஒப்பந்தத்தின் கால அளவானது 20 ஆண்டுகள் ஆகும். 1991ஆம் ஆண்டு ஆகத்து 8ஆம் நாள் இந்த ஒப்பந்தம் மேலும் 20 ஆண்டுகளுக்கு நீட்டிக்கப்பட்டது. சோவியத் ஒன்றியம் பிரிக்கப்பட்டதற்கு பிறகு இந்த ஒப்பந்தத்திற்கு பதில் ஒப்பந்தமாக 1993ஆம் ஆண்டு சனவரி மாதம் புது தில்லிக்கு வருகை புரிந்த அதிபர் எல்ட்சின் இந்திய உருசிய நட்புறவு மற்றும் ஒத்துழைப்பு ஒப்பந்தத்தில் கையெழுத்திட்டார்.
# பிந்தான் தீவு

**பிந்தான் தீவு** (ஆங்கிலம்: *Bintan Island*; இந்தோனேசியம்: *Pulau Bintan* அல்லது *Negeri Segantang Lada*) என்பது இந்தோனேசியா, ரியாவு தீவுக் கூட்டத்தில் அமைந்து உள்ள ஒரு தீவு ஆகும். இது ரியாவு மாநிலத்தின் ஒரு பகுதியாகும். இந்தத் தீவின் தலைநகரம் தஞ்சோங் பினாங்கு *(Tanjung Pinang).*  
பிந்தான் தீவின் வரலாறு 3-ஆம் நூற்றாண்டின் தொடக்கத்தில் இருந்து தொடங்குகிறது. அந்தக் காலக் கட்டத்தில், சீனா மற்றும் இந்தியா நாடுகளுக்கு இடையிலான கடல் பாதையில் ஒரு வர்த்தக மையமாக விளங்கியது.
# பிந்தான் தீவு

## பொது

பல நூற்றாண்டுகளாக இந்தத் தீவு சீனா, பிரித்தானியா ஆகிய நாடுகளின் கட்டுப்பாட்டின் இருந்தது. பின்னர் 1824-ஆம் ஆண்டு ஆங்கிலோ-டச்சு உடன்படிக்கையின் *(Anglo-Dutch Treaty of 1824)* மூலமாக டச்சு கிழக்கு இந்தியத் தீவுகளின் *(Dutch East Indies)* ஒரு பகுதியாக அறிவிக்கப்பட்டது.  
மலாக்கா நீரிணையில் உள்ள இந்தப் பிந்தான் தீவு, 12-ஆம் நூற்றாண்டில், "கடற்கொள்ளையர் தீவு" *(Pirate Island)* என்றும் அழைக்கப்பட்டது. ஏனெனில் கடற்கொள்ளையர்கள், இந்தக் கடல் பகுதியில் செல்லும் வணிகக் கப்பல்களைக் கொள்ளையடித்து வந்தனர்.
# பிந்தான் தீவு

## பொது

### சுற்றுலாத் தலம்

சிங்கப்பூர், மிக அருகில் உள்ள பெரிய நகரம். சிங்கப்பூர் நீரிணை வழியாகப் படகுகள் மூலமாக 45-50 நிமிடங்களில் பிந்தான் தீவை அடைந்து விடலாம். இந்தத் தீவில் கடற்கரை விடுதிகள் மற்றும் தங்கும் விடுதிகளுடன் அழகிய கடற்கரைகள் உள்ளன.  
பாலிக்கு அடுத்த நிலையில், இந்தத் தீவை ஒரு சிறந்த சுற்றுலாத் தலமாக மாற்றி அமைக்க இந்தோனேசியா அரசங்கம் முயற்சிகள் எடுத்து வருகிறது.
# குமரகுருபரர் சரித்திரம்

**குமரகுருபரர் சரித்திரம்** என்னும் இந்த நூல் மீனாட்சிசுந்தரம் பிள்ளை அவர்களால் எழுதப்பட்ட காப்பியம். இதில் 338 பாடல்கள் உள்ளன. இவை புராணம் போல எழுதப்பட்டுள்ளன. இதனை எழுதச் செய்தவர் காசி மடத்தின் இராமலிங்கத் தம்பிரான். இவர் இதனை எழுதச் செய்தது பற்றிச் சாமிநாதையர் இந்த நூலின் முன்னுரையில் குறிப்பிட்டுள்ளார்.  
இவர் வரலாற்றில் இந்த இந்தப் பகுதிகளை இவ்வாறு பாட வேண்டும் என்று தம்பிரான் குறிப்பிட்டார். பிள்ளை அவர்களுக்கு இதில் உடன்பாடு இல்லை என்றாலும், மறுத்தற்கு அஞ்சி அவர் கூறியவாறே பாடியுள்ளார். அவற்றுள் குமரகுருபரரின் இளமைக்காலம், செந்தூர் முருகன் குமரகுருபரர்க்கு அருள் வழங்கியது ஆகிய பகுதிகள் சிறப்பாக அமைந்துள்ள, என்கிறார்.
# குமரகுருபரர் சரித்திரம்

## பாடல் எடுத்துக்காட்டு

<poem>சாலெலாம் வெண்தரளம் தளையெலாம் செஞ்சாலி
காலெலாம் கருங்குவளை காவெலாம் கனிச்சாறு
பாலெலாம் கழைக்கரும்பு பாங்கெலாம் மிகத்திருந்தி
நூலெலாம் நனிவிதந்து நுவல்வளத்த(து) அந்நாடு</poem>  
<poem>ஆய்தபுகழ் போர்வையுடை அத்திருநாட் டினுக்கழகு
தோய்ந்ததிரு குகமென்னத் துலங்குநகர் உன்றுளதால்
ஏய்ந்தபெரும் சைவர்குழாம் திருக்கயிலை என்றிசைப்ப
வாய்ந்த வைணவர்கள் தம் திரு வைகுண்டம் எனும் நகரம் </poem>  
<poem>இலையமல் குமரவேள்முன் வணங்குவார்க்கு என்றும் துன்பம்
இலை அடுபகை சற்றேனும் இலை அடு பிணி நிரப்பும்
இலை அளற்று உழன்று வீழ்தல் இலை பல பவத்துச் சார்பும்
இலை என இலை விபூதி எடுத்து எடுத்து உதவல் கண்டார்</poem>
# மாநிலங்களவைத் தேர்தல்கள் 2022

**மாநிலங்களவைத் தேர்தல்கள் 2022** என்பது இந்திய நாடாளுமன்றத்தின் மேலவையான மாநிலங்களவையிலிருந்து ஓய்வுபெறும் உறுப்பினர்களைத் தேர்ந்தெடுக்க, 2022ஆம் ஆண்டு முழுவதும் நடத்தப்பட உள்ளது.  
ஜம்மு காஷ்மீர் ஒன்றிய பிரதேசம் குடியரசுத் தலைவர் ஆட்சியின் கீழ் உள்ளதாலும், சட்டசபை கலைக்கப்பட்டதாலும் காலியாக உள்ள 4 இடங்களுக்குப் பிப்ரவரி மாதம் தேர்தல் நடத்தப்படவில்லை.
# மாநிலங்களவைத் தேர்தல்கள் 2022

## மாநிலங்களின் தேர்தல்களின் பட்டியல்

- தேதிகளின்படி பட்டியலிடப்பட்டுள்ளது  
| மொத்தம் | 70 | } |
| --- | --- | --- |
| அசாம் | 2 | 2 ஏப்ரல் 2022 |
| இமாச்சலப் பிரதேசம் | 1 | 2 ஏப்ரல் 2022 |
| கேரளா | 3 | 2 ஏப்ரல் 2022 |
| நாகாலாந்து | 1 | 2 ஏப்ரல் 2022 |
| திரிபுரா | 1 | 2 ஏப்ரல் 2022 |
| பஞ்சாப் | 5 | 9 ஏப்ரல் 2022 |
| ஆந்திரப் பிரதேசம் | 4 | 21 சூன் 2022 |
| தெலங்காணா | 2 | 21 சூன் 2022 |
| சத்தீசுகர் | 2 | 29 சூன் 2022 |
| மத்தியப் பிரதேசம் | 3 | 29 சூன் 2022 |
| தமிழ்நாடு | 6 | 29 சூன் 2022 |
| கர்நாடகா | 4 | 30 சூன் 2022 |
| ஒடிசா | 3 | 1 சூலை 2022 |
| மகாராட்டிரம் | 6 | 4 சூலை 2022 |
| பஞ்சாப் | 2 | 4 சூலை 2022 |
| ராஜஸ்தான் | 4 | 4 சூலை 2022 |
| உத்தரப்பிரதேசம் | 11 | 4 சூலை 2022 |
| உத்தராகண்டம் | 1 | 4 சூலை 2022 |
| பீகார் | 5 | 7 சூலை 2022 |
| சார்க்கண்டு | 2 | 7 சூலை 2022 |
| அரியானா | 2 | ஆகத்து 1, 2022 |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

குறிப்பு:  
- ஓய்வு பெறும் தேதியின்படி பட்டியலிடப்பட்டுள்ளது
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### அசாம்

| 1 | ரைபுன் போரா | இந்திய தேசிய காங்கிரசு | 02-ஏப்ரல்-2022 | ருவாங்வ்ரா நர்சாரி | ஒருங்கிணைந்த மக்கள் விடுதலைக் கட்சி |  |
| --- | --- | --- | --- | --- | --- | --- |
| 2 | ரன்னீ நாராக் | இந்திய தேசிய காங்கிரசு | 02-ஏப்ரல்-2022 | பபித்ரா மார்க்கெரிதா | பாரதிய ஜனதா கட்சி | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### இமாச்சலப் பிரதேசம்

| 1 | ஆனந்த் சர்மா | இந்திய தேசிய காங்கிரசு | 02-ஏப்ரல்-2022 | சிக்கந்தர் குமார் | பாரதிய ஜனதா கட்சி | } |
| --- | --- | --- | --- | --- | --- | --- |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### கேரளா

| 1 | ஏ. கே. அந்தோணி | இந்திய தேசிய காங்கிரசு | 02-ஏப்ரல்-2022 | ஜெபி மாதர் | இந்திய தேசிய காங்கிரசு |  |
| --- | --- | --- | --- | --- | --- | --- |
| 2 | கே. சோமபிரசாத் | இந்தியப் பொதுவுடைமைக் கட்சி (மார்க்சிஸ்ட்) | 02-ஏப்ரல்-2022 | ஏ. ஏ. ரகீம் | இந்தியப் பொதுவுடைமைக் கட்சி (மார்க்சிஸ்ட்) |  |
| 3 | எம். வி. சிரயாம்சு குமார் | லோக்தந்ரிக் ஜனதா தளம் | 02-ஏப்ரல்-2022 | பி. சந்தோசு குமார் | இந்தியப் பொதுவுடைமைக் கட்சி | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### நாகாலாந்து

| 1 | கே. ஜி. கென்யே | நாகாலாந்து மக்கள் முன்னணி | 02-ஏப்ரல்-2022 | பான்க்னோன் கோன்யாக் | பாரதிய ஜனதா கட்சி | } |
| --- | --- | --- | --- | --- | --- | --- |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### திரிபுரா

| 1 | ஜார்னா தாஸ் | இந்தியப் பொதுவுடைமைக் கட்சி (மார்க்சிஸ்ட்) | 02-ஏப்ரல்-2022 | மாணிக் சாகா | பாரதிய ஜனதா கட்சி | } |
| --- | --- | --- | --- | --- | --- | --- |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### பஞ்சாப்

| wikitable sortable" | வ. எண் | முந்தைய எம்.பி | கட்சி | கால முடிவு | நியமன எம்.பி | பார்ட்டி | நியமனம் தேதி |
| --- | --- | --- | --- | --- | --- | --- | --- |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### ஆந்திரப் பிரதேசம்

| 1 | வி. விசயசாயி ரெட்டி | ஒய். எஸ். ஆர். காங்கிரஸ் கட்சி | 21 சூன் 2022 | வி. விசயசாயி ரெட்டி | ஒய். எஸ். ஆர். காங்கிரஸ் கட்சி |  |
| --- | --- | --- | --- | --- | --- | --- |
| 2 | சுரேசு பிரபு | பாரதிய ஜனதா கட்சி | 21 சூன் 2022 | ஆர். கிருஷ்ணையா | ஒய். எஸ். ஆர். காங்கிரஸ் கட்சி |  |
| 3 | ஒய். எசு. சவுத்ரி | பாரதிய ஜனதா கட்சி | 21 சூன் 2022 | எசு. நிரஞ்சன் ரெட்டி | ஒய். எஸ். ஆர். காங்கிரஸ் கட்சி |  |
| 4 | டி. ஜி. வெங்கடேசு | பாரதிய ஜனதா கட்சி | 21 சூன் 2022 | பெத்த மசுதான் ராவ் | ஒய். எஸ். ஆர். காங்கிரஸ் கட்சி | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### தெலங்காணா

| 1 | வி. இலட்சுமிகாந்த ராவி | தெலுங்கானா இராட்டிர சமிதி | 21 சூன் 2022 | பி. பார்த்தசாரதி | தெலுங்கானா இராட்டிர சமிதி |  |
| --- | --- | --- | --- | --- | --- | --- |
| 2 | த. சீனிவாஸ் | தெலுங்கானா இராட்டிர சமிதி | 21 சூன் 2022 | டி தாமோதர் ராவ் | தெலுங்கானா இராட்டிர சமிதி | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### சத்தீஸ்கர்

| 1 | ராம்விசார் நீதம் | பாரதிய ஜனதா கட்சி | 29-சூன்-2022 | ராசிவ் சுக்லா | இந்திய தேசிய காங்கிரசு |  |
| --- | --- | --- | --- | --- | --- | --- |
| 2 | சாயா வர்மா | இந்திய தேசிய காங்கிரசு | 29-சூன்-2022 | ரஞ்சீத் ரஞ்சன் | இந்திய தேசிய காங்கிரசு | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### மத்தியப் பிரதேசம்

| 1 | மொபசர் ஜாவேத் அக்பர் | பாரதிய ஜனதா கட்சி | 29-சூன்-2022 | கவிதா பத்திதார் | பாரதிய ஜனதா கட்சி |  |
| --- | --- | --- | --- | --- | --- | --- |
| 2 | சம்பாத்யா உகே | பாரதிய ஜனதா கட்சி | 29-சூன்-2022 | சுமித்ரா வால்மீகி | பாரதிய ஜனதா கட்சி |  |
| 3 | விவேக் தன்கா | இந்திய தேசிய காங்கிரசு | 29-சூன்-2022 | விவேக் தன்கா | இந்திய தேசிய காங்கிரசு | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### தமிழ்நாடு

| 1 | ஆர். எஸ். பாரதி | திமுக | 29-சூன்-2022 | ஆர். கிரிராஜன் | திமுக |  |
| --- | --- | --- | --- | --- | --- | --- |
| 2 | டி. கே. எஸ். இளங்கோவன் | திமுக | 29-சூன்-2022 | சு. கல்யாணசுந்தரம் | திமுக |  |
| 3 | கே. ஆர். என். ராஜேஷ்குமார் | திமுக | 29-சூன்-2022 | கே. ஆர். என். ராஜேஷ்குமார் | திமுக |  |
| 4 | ஏ. நவநீதகிருஷ்ணன் | அதிமுக | 29-சூன்-2022 | ப. சிதம்பரம் | இதேக |  |
| 5 | எஸ். ஆர். பாலசுப்பிரமணியன் | அதிமுக | 29-சூன்-2022 | சி. வே. சண்முகம் | அதிமுக |  |
| 6 | ஏ. விஜயகுமார் | அதிமுக | 29-சூன்-2022 | இரா. தர்மர் | அதிமுக | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### கர்நாடகா

| 1 | நிர்மலா சீதாராமன் | பாரதிய ஜனதா கட்சி | 30-சூன்-2022 | நிர்மலா சீதாராமன் | பாரதிய ஜனதா கட்சி |  |
| --- | --- | --- | --- | --- | --- | --- |
| 2 | கே. சி. இராமமூர்த்தி | பாரதிய ஜனதா கட்சி | 30-சூன்-2022 | ஜக்கேஷ் | பாரதிய ஜனதா கட்சி |  |
| 3 | ஆஸ்கார் பெர்னாண்டசு | இந்திய தேசிய காங்கிரசு | 30-சூன்-2022 | லேகர் சிங் சிரோயா | பாரதிய ஜனதா கட்சி |  |
| 4 | ஜெய்ராம் ரமேஷ் | இந்திய தேசிய காங்கிரசு | 30-சூன்-2022 | ஜெய்ராம் ரமேஷ் | இந்திய தேசிய காங்கிரசு | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### ஒடிசா

| 1 | சசுமித் பத்ரா | பிஜு ஜனதா தளம் | 1 சூலை 2022 | சசுமித் பத்ரா | பிஜு ஜனதா தளம் |  |
| --- | --- | --- | --- | --- | --- | --- |
| 2 | பிரசன்னா ஆச்சார்யா | பிஜு ஜனதா தளம் | 1 சூலை 2022 | மானசு மங்காராஜ் | பிஜு ஜனதா தளம் |  |
| 3 | என். பாசுகர் ராவ் | பிஜு ஜனதா தளம் | 1 சூலை 2022 | சுலாட்டா தியோ | பிஜு ஜனதா தளம் | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### மகாராட்டிரா

| **1** | பியுஷ் கோயல் | பாரதிய ஜனதா கட்சி | 04-சூலை-2022 | பியுஷ் கோயல் | பாரதிய ஜனதா கட்சி |  |
| --- | --- | --- | --- | --- | --- | --- |
| **2** | வினய் சாகசரபுத்தே | பாரதிய ஜனதா கட்சி | 04-சூலை-2022 | அணில் சுக்தேவ்ராவ் போந்தே | பாரதிய ஜனதா கட்சி |  |
| **3** | விகாசு மாக்த்மி | பாரதிய ஜனதா கட்சி | 04-சூலை-2022 | தனஞ்சய் பீம்ராவ் | பாரதிய ஜனதா கட்சி |  |
| **4** | பிரபுல் படேல் | தேசியவாத காங்கிரசு கட்சி | 04-சூலை-2022 | பிரபுல் படேல் | தேசியவாத காங்கிரசு கட்சி |  |
| **5** | ப. சிதம்பரம் | இந்திய தேசிய காங்கிரசு | 04-சூலை-2022 | இம்ரான் பிரதப்காரி | இந்திய தேசிய காங்கிரசு |  |
| **6** | சஞ்சய் ராவுத் | சிவ சேனா | 04-சூலை-2022 | சஞ்சய் ராவுத் | சிவ சேனா | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### ராஜஸ்தான்

| 1 | ஓம் பிரகாசு மாத்தூர் | பாரதிய ஜனதா கட்சி | 04-சூலை-2022 | ரண்தீப் சுர்ஜேவாலா | இந்திய தேசிய காங்கிரசு |  |
| --- | --- | --- | --- | --- | --- | --- |
| 2 | ராம் குமார் வெர்மா | பாரதிய ஜனதா கட்சி | 04-சூலை-2022 | முகுல் வாசினிக் | இந்திய தேசிய காங்கிரசு |  |
| 3 | அர்சவர்தன் சிங் துங்கார்பூர் | பாரதிய ஜனதா கட்சி | 04-சூலை-2022 | பிரமோத் திவாரி | இந்திய தேசிய காங்கிரசு |  |
| 4 | அல்போன்சு கண்ணந்தானம் | பாரதிய ஜனதா கட்சி | 04-சூலை-2022 | கன்சியாம் திவாரி | பாரதிய ஜனதா கட்சி | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### உத்தரப்பிரதேசம்

| 1 | சுரேந்திர சிங் நாகர் | பாரதிய ஜனதா கட்சி | 04-சூலை-2022 | சுரேந்திர சிங் நாகர் | பாரதிய ஜனதா கட்சி} |
| --- | --- | --- | --- | --- | --- |
| 2 | சிவ பிரதாப் சுக்லா | பாரதிய ஜனதா கட்சி | 04-சூலை-2022 | இலட்சுமிகாந்த பாஜ்பாய் | பாரதிய ஜனதா கட்சி |
| 3 | சஞ்சய் சேத் | பாரதிய ஜனதா கட்சி | 04-சூலை-2022 | இராதா மோகன் தாசு அகர்வால் | பாரதிய ஜனதா கட்சி |
| 4 | ஜெய் பிரகாசு நிசாத் | பாரதிய ஜனதா கட்சி | 04-சூலை-2022 | பாபுராம் நிசாத் | பாரதிய ஜனதா கட்சி |
| 5 | செய்யது ஜாபர் இசுலாம் | பாரதிய ஜனதா கட்சி | 04-சூலை-2022 | சங்கீதா யாதவ் | பாரதிய ஜனதா கட்சி |
| 6 | ரீவாதி ராமன் சிங் | சமாஜ்வாதி கட்சி | 04-சூலை-2022 | தர்சணா சிங் | பாரதிய ஜனதா கட்சி |
| 7 | சுக்ராம் சிங் யாதவ் | சமாஜ்வாதி கட்சி | 04-சூலை-2022 | மிதிலேசு குமார் | பாரதிய ஜனதா கட்சி |
| 8 | விசாம்பர் பிரசாத் நிசாத் | சமாஜ்வாதி கட்சி | 04-சூலை-2022 | கே. லக்சுமண் | பாரதிய ஜனதா கட்சி |
| 9 | சதீசு சந்திர மிசுரா | பகுஜன் சமாஜ் கட்சி | 04-சூலை-2022 | ஜயந் சொளத்ரி | இராஷ்டிரிய லோக் தளம் |
| 10 | அசோக் சித்தார்த் | பகுஜன் சமாஜ் கட்சி | 04-சூலை-2022 | ஜாவித் அலி கான் | சமாஜ்வாதி கட்சி |
| 11 | கபில் சிபல் | இந்திய தேசிய காங்கிரசு | 04-சூலை-2022 | கபில் சிபல் | சுயேச்சை |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### உத்தராகண்டம்

| 1 | பிரதீப் தம்தா | இந்திய தேசிய காங்கிரசு | 04-சூலை-2022 | கல்பனா சைனி | பாரதிய ஜனதா கட்சி | } |
| --- | --- | --- | --- | --- | --- | --- |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### பீகார்

| 1 | கோபால் நாராயண் சிங் | பாரதிய ஜனதா கட்சி | 07-சூலை-2022 | சாம்பு சரண் படேல் | பாரதிய ஜனதா கட்சி |  |
| --- | --- | --- | --- | --- | --- | --- |
| 2 | சதீசு சந்திர துபே | பாரதிய ஜனதா கட்சி | 07-சூலை-2022 | சதீசு சந்திர துபே | பாரதிய ஜனதா கட்சி |  |
| 3 | ராமச்சந்திர பிராசாத் சிங் | ஐக்கிய ஜனதா தளம் | 07-சூலை-2022 | கிரு மகோதா | ஐக்கிய ஜனதா தளம் |  |
| 4 | சரத் யாதவ் | ஐக்கிய ஜனதா தளம் | 07-சூலை-2022 | பயாசு அகமது | இராச்டிரிய ஜனதா தளம் |  |
| 5 | மிசா பாரதி | இராச்டிரிய ஜனதா தளம் | 07-சூலை-2022 | மிசா பாரதி | இராச்டிரிய ஜனதா தளம் | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### சார்க்கண்டு

| 1 | முக்தர் அப்பாஸ் நக்வி | பாரதிய ஜனதா கட்சி | 07-சூலை-2022 | ஆதித்யா சாகு | பாரதிய ஜனதா கட்சி |  |
| --- | --- | --- | --- | --- | --- | --- |
| 2 | மகேசு போதார் | பாரதிய ஜனதா கட்சி | 07-சூலை-2022 | மகுவா மாஜி | ஜார்க்கண்ட் முக்தி மோர்ச்சா | } |
# மாநிலங்களவைத் தேர்தல்கள் 2022

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்

### அரியானா

| 1 | துஷ்யந் குமார் கவுதம் | பாரதிய ஜனதா கட்சி | 01-ஆகத்து-2022 | கிருஷ்ணன் லால் பன்வார் | பாரதிய ஜனதா கட்சி |  |
| --- | --- | --- | --- | --- | --- | --- |
| 2 | சுபாஷ் சந்திரா | சுயேச்சை | 01-ஆகத்து-2022 | கார்த்திகேய சர்மா | சுயேச்சை | } |
# மாநிலங்களவைத் தேர்தல்கள் 2022

## இடைத்தேர்தல்

ஓய்வு பெறும் உறுப்பினர்களைத் தேர்ந்தெடுக்க நடைபெறும் தேர்தல்களைத் தவிர, உறுப்பினர்களின் பதவி விலகல், இறப்பு அல்லது தகுதி நீக்கம் ஆகியவற்றால் ஏற்படும் எதிர்பாராத காலியிடங்கள், எதிர்பார்க்கப்படும் பதவிக்காலம் முடிவதற்கு சில மாதங்களுக்கு முன்பு, இடைத்தேர்தல் மூலம் நிரப்பப்படும். .
# மாநிலங்களவைத் தேர்தல்கள் 2022

## இடைத்தேர்தல்

### பீகார்

- 26 திசம்பர் 2021 அன்று, மகேந்திர பிரசாத் இறந்தார்
# மாநிலங்களவைத் தேர்தல்கள் 2022

## இடைத்தேர்தல்

### தெலங்காணா

- 4 திசம்பர் 2021 அன்று, பண்டா பிரகாஷ் பதவி விலகினார்
# மாநிலங்களவைத் தேர்தல்கள் 2022

## இடைத்தேர்தல்

### ஒடிசா

- 27 ஏப்ரல் 2022 அன்று, கட்டாக்கின் மாநகரத் தந்தையாக சுபாஷ் சந்திர சிங் தேர்ந்தெடுக்கப்பட்டார்.
# மாநிலங்களவைத் தேர்தல்கள் 2022

## இடைத்தேர்தல்

### திரிபுரா

- 26 சூன் 2022 அன்று மாணிக் சாஹா திரிபுரா சட்டப் பேரவைக்கு தேர்ந்தெடுக்கப்பட்டார்.
# மாநிலங்களவைத் தேர்தல்கள் 2022

## மேலும் பார்க்கவும்

- இந்தியாவில் 2022 தேர்தல்
- மாநிலங்களவை
- மாநிலங்களவை உறுப்பினர்கள்
# வனேடியம்(II) அயோடைடு

**வனேடியம்(II) அயோடைடு** (*Vanadium(II) iodide*) என்பது VI<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கருப்பு நிறத்தில் மைக்காவை ஒத்த திண்மமாக இது காணப்படுகிறது. எண்முக வனேடியம்(II) மையங்கள் கொண்ட காட்மியம் அயோடைடு கட்டமைப்பை வனேடியம்(II) அயோடைடும் ஏற்கிறது. வனேடியம்(II) அயோடைடின் அறுநீரேற்று சேர்மமும் அறியப்படுகிறது. ஊதா நிற படிகங்களாக இது உருவாகிறது.
# வனேடியம்(II) அயோடைடு

## தயாரிப்பு

வனேடியம், அயோடின் தனிமங்கள் வினைபுரிந்து வனேடியம்(II) அயோடைடு உருவாகிறது. வனேடியம்(III) குளோரைடு சேர்த்து ஒடுக்க வினைக்கு உட்படுத்தினால் கரைக்கப்பட்ட வனேடியம்(II) அயோடைடுகளை தயாரிக்கலாம். இது நீரற்ற அம்மோனியாவுடன் வினைபுரிந்து எக்சா அமீன் அணைவுகளைக் கொடுக்கிறது.
# பாடலனார்

**பாடலனார்** என்பவர் இலக்கண உரையாசிரியர் அல்லது இலக்கண ஆசிரியர். இவரது உரைப்பகுதி யாப்பருங்கலம் நூலின் விருத்தியில் இது காட்டப்பட்டுள்ளது. இது 32 வகையான உத்திகளைக் காட்டுக்கிறது.
# பாடலனார்

## இவர் காட்டும் உத்திகள்

1. நுதலிப் புகுதல்
1. ஓத்துமுறை வைத்தல்
1. தொகுத்துக் காட்டல்
1. வகுத்துக் காட்டல்
1. முடிவிடம் கூறல்
1. முடித்துக் காட்டல்
1. தான் எடுத்து மொழிதல்
1. பிறன் கோள் கூறல்
1. சொல் பொருள் விரித்தல்
1. இரட்டுற மொழிதல்
1. ஏதுவின் முடித்தல்
1. எடுத்த மொழியின் எய்த வைத்தல்
1. இன்னது அல்லது இது என மொழிதல்
1. தன்னினம் முடித்தல்
1. எஞ்சிய சொல்லின் எய்தக் கூறல்
1. மாட்டு எறிந்து ஒழுகல்
1. பிறநூல் முடிந்தது தான் உடம்படுதல்
1. தன்குறி வழக்கம் மிக எடுத்துரைத்தல்
1. இறந்தது விலக்கல்
1. எதிரது போற்றல்
1. முன்மேற் கோடல்
1. பின்னது நிறுத்தல்
1. எடுத்துக் காட்டல்
1. முடிந்தது முடித்தல்
1. சொல்லின் முடிவின் அப்பொருள் முடித்தல்
1. தொடர்ச்சொல் புணர்த்தல்
1. யாப்புறுத்து அமைத்தல்
1. உரைத்தும் என்றல்
1. விகற்பத்து முடித்தல்
1. தொகுத்துடன் முடித்தல்
1. ஒருதலை துணிதல்
1. உய்த்து உணரவைத்தல்
# பாடலனார்

## பா வடிவில் உள்ளபடி

<poem>
நுதலிப் புகுதல் ஓத்துமுறை வைத்தல்
தொகுத்துக் காட்டல் வகுத்துக் காட்டல்
முடிவிடம் கூறல் முடித்துக் காட்டல்
தானெடுத்து மொழிதல் பிறன்கோட் கூறல்
சொற்பொருள் விரித்தல் இரட்டுற மொழிதல்
ஏதுவின் முடித்தல் எடுத்த மொழியின்
எய்த வைத்தல் இன்னது அல்லது
இது என மொழிதல் தன்னினம் முடித்தல்
எஞ்சிய சொல்லின் எய்தக் கூறல்
மாட்டெறிந்து ஒழுகல் பிறநூல் முடிந்தது
தானுடம் படுதல் தன்குறி வழக்கம்
மிகவெடுத் துரைத்தல் இறந்தது விலக்கல்
எதிரது போற்றல் முன்மேற் கோடல்
பின்னது நிறுத்தல் எடுத்துக் காட்டல்
முடிந்தது முடித்தல் சொல்லின் முடிவின்
அப்பொருள் முடித்தல் தொடர்ச்சொற் புணர்த்தல்
யாப்புறுத் தமைத்தல் உரைத்தும் என்றல்
விகற்பத்து முடித்தல் தொகுத்துடன் முடித்தல்
ஒருதலை துணிதல் உய்த்துணர வைத்தல்
</poem>
# இரண்டாம் அஜிசிலேயஸ்

**இரண்டாம் அஜிசிலேயஸ்** (*Agesilaus II*, ; ஆட்சிக் காலம் கி.மு. 442 – 358 ) என்பவர் எசுபார்த்தாவின் அரசராக கி.மு. 399 முதல் 358 வரை இருந்தவர். பொதுவாக எசுபார்த்தாவின் வரலாற்றில் மிக முக்கியமான மன்னராக இவர் கருதப்படுகிறார். பெலோபொன்னேசியப் போரைத் தொடர்ந்து (கிமு 431-404) ஏற்பட்ட எசுபார்த்தன் மேலாதிக்கத்தின் போது அஜெசிலேயஸ் முக்கிய பாத்திரம் வகித்தார். போரில் துணிச்சலான செயல்களில் ஈடுப்பட்ட போதிலும், எசுபார்த்தாவின் உயர்ந்த நிலையைப் பாதுகாப்பதற்கான இராசதந்திர திறன்களை அஜிசிலேயஸ் கொண்டிருக்கவில்லை. குறிப்பாக அதிகரித்துவந்த தீப்சின் சக்திக்கு எதிராக, கிமு 371 இல் லியூக்ட்ராவில் நடந்த போரில் எசுபார்த்த தோல்வியுற்ற பிறகு அது கிரேக்கத்தின் இரண்டாம் நிலை சக்தியாக குறைந்து போனது.  
அஜிசிலேயசின் ஆட்சியானது குறிப்பாக கிமு 411 முதல் 362 வரையிலான ஆண்டுகளை உள்ளடக்கிய வரலாறானது, கிரேக்கத்தின் ( *ஹெலனிகா* ) பெரும் வரலாற்றை எழுதிய அவரது நண்பர் செனபோனின் படைப்புகளால் நன்கு அறியப்படுகிறது. அதில் அஜிசிலேயசின் ஆட்சி குறித்தும் குறிப்பிடப்பட்டுள்ளது. செனபோன் அவரது நண்பரான அஜிசிலேயசின் வாழ்க்கை வரலாற்றையும் இயற்றினார். ஒருவேளை அஜிசிலேயசுக்கு எதிராகக முன்வைக்கபட்ட விமர்சனங்களிலிருந்து காத்து அவரது பெருமையை காட்டும் விதமாக இருக்கலாம். மேலும், புளூட்டாக் தனது *பேர்லல் லிவ்ஸ்* என்ற நூலில் அஜெசிலேயசின் வாழ்க்கை வரலாற்றை எழுதினார். இதில் செனபோனால் வேண்டுமென்றே தவிர்க்கப்பட்ட பல கூறுகள் உள்ளன.